b'\n_START_ARTICLE_\nErasmus Student Network\n_START_SECTION_\nZgodovina\n_START_PARAGRAPH_\nLeta 1987 je Evropska skupnost izdelala plan za mobilnost ljudi v Evropi. Del tega plana je bil tudi program za mobilnost \xc5\xa1tudentov Erasmus, ki bi \xc5\xa1tudentom omogo\xc4\x8dal, da del svojih \xc5\xa1tudijskih obveznosti lahko opravljajo na partnerskih univerzah v tujini._NEWLINE_Program Erasmus se je skoraj povsod po Evropi dobro prijel, s tem pa so postale o\xc4\x8ditne nekatere te\xc5\xbeave, ki so se pojavile \xc5\xa1tudentom, ki so se za mobilnost odlo\xc4\x8dili. Tako so odgovorni za Erasmus izmenjave v Belgiji sklicali sestanek, na katerem so s \xc5\xa1tudenti oblikovali program, ki bi temeljil predvsem na na\xc4\x8delu, da si \xc5\xa1tudenti pomagajo med seboj._NEWLINE_Oktobra 1990 je bila ustanovitvena seja v Copenhagnu na Danskem, katere se je udele\xc5\xbeilo 49 predstavnikov skoraj vseh \xc4\x8dlanic Evropske skupnosti. Na tej seji se je uradno ustanovilo zdru\xc5\xbeenje ESN. Do leta 2008 se je ESN mre\xc5\xbea raz\xc5\xa1irila v 34 dr\xc5\xbeav, vklju\xc4\x8duje pa 267 univerz in institucij za visoko\xc5\xa1olsko izobra\xc5\xbeevanje._NEWLINE_Od septembra 2005 ima ESN svoj sede\xc5\xbe v Bruslju, kjer svoje delo opravljajo predsednik, podpredsednik, tajnik, ra\xc4\x8dunovodja, ra\xc4\x8dunalni\xc5\xa1ki administrator in predstavnik za odnose z javnostmi. Le ti predstavljajo Board ESN-ja, ki preko leta prebiva v ESN hi\xc5\xa1i v Bruslju._NEWLINE_S sprejetjem Bolonjske deklaracije, \xc5\xa1tevilo \xc5\xa1tudentov, ki se udele\xc5\xbeujejo Erasmus programov le \xc5\xa1e nara\xc5\xa1\xc4\x8da, kar pa pomeni, da se bo morala tudi mre\xc5\xbea ESN sekcij raz\xc5\xa1iriti._NEWLINE_(povzeto po internetni strani, 23. 4. 2008: http://www.esn.org/esn_international/history.php)\n_START_SECTION_\nESN House\n_START_PARAGRAPH_\nESN hi\xc5\xa1a je prostor, kjer v \xc4\x8dasu mandata \xc5\xbeivi Board. Nahaja se v Bruslju. Pomembno je, da je board za svoje delo minimalno pla\xc4\x8dan, kljub temu, da so zaposleni za polni delovni \xc4\x8das. Pla\xc4\x8dila dobijo le toliko, da pokrijejo stro\xc5\xa1ke hrane, imajo pa pokrito bivanje v hi\xc5\xa1i in pa javni prevoz. Za v board lahko kandidaturo vlo\xc5\xbei kdorkoli, le da je \xc4\x8dlan katerekoli ESN sekcije ter, da zna francoski in angle\xc5\xa1ki jezik._NEWLINE_ESN hi\xc5\xa1a pa je pomembna \xc5\xa1e iz enega drugega vidika. V hi\xc5\xa1i je vedno dobrodo\xc5\xa1el vsak \xc4\x8dlan ESN-ja. Pomembno je le, da vsaj 7 dni pred svojim prihodom obvesti board preko e-maila o svojem prihodu ter, da se zaveda, da je v hi\xc5\xa1i dolo\xc4\x8den red. Bivanje je za \xc4\x8dlane ESN mre\xc5\xbee brezpla\xc4\x8dno, v praksi pa za zahvalo \xc4\x8dlan prinese neko zna\xc4\x8dilno malenkost svoje dr\xc5\xbeave, ki bogati raznolikost ESN hi\xc5\xa1e._NEWLINE_(povzeto po internetni strani, 26. 4. 2008: http://www.esn.org/esnhouse.php)'